《相思儿令》
清代·陆求可

莫道秋风无力，吹起满天云。帘外垂杨芳草，绿减两三分。

燕子不恋斜曛。寒蝉鸣向何人。无边落木萧萧，月中乱打柴门。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。